CELEX: 32014D0927
Language: fi
Date: 2014-12-17 00:00:00
Title: 2014/927/EU: Komission täytäntöönpanopäätös, annettu 17 päivänä joulukuuta 2014 , täytäntöönpanopäätöksen 2013/770/EU muuttamisesta kuluttaja-, terveys- ja elintarvikeasioiden toimeenpanoviraston muuttamiseksi kuluttaja-, terveys-, maatalous- ja elintarvikeasioiden toimeenpanovirastoksi

18.12.2014   
            
            
               FI
            
            
               Euroopan unionin virallinen lehti
            
            
               L 363/183
            
         KOMISSION TÄYTÄNTÖÖNPANOPÄÄTÖS,
   annettu 17 päivänä joulukuuta 2014,
   täytäntöönpanopäätöksen 2013/770/EU muuttamisesta kuluttaja-, terveys- ja elintarvikeasioiden toimeenpanoviraston muuttamiseksi kuluttaja-, terveys-, maatalous- ja elintarvikeasioiden toimeenpanovirastoksi
   
      (2014/927/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1) ja erityisesti sen 3 artiklan,
   sekä katsoo seuraavaa:
   
               (1)
            
            
               Komissio perusti komission täytäntöönpanopäätöksellä 2013/770/EU (2) kuluttaja-, terveys- ja elintarvikeasioiden toimeenpanoviraston, jäljempänä ’virasto’, jonka tehtäväksi annettiin kuluttajansuojaa ja kansanterveyttä koskevien unionin ohjelmien täytäntöönpano vuosiksi 2014–2020 sekä neuvoston direktiivin 2000/29/EY (3) ja Euroopan parlamentin ja neuvoston asetuksen (EY) N:o 882/2004 (4) kattamien elintarviketurvallisuutta koskevien koulutustoimenpiteiden täytäntöönpano. Virasto on hoitanut tehtävänsä tehokkaasti ja tuloksekkaasti.
            
         
               (2)
            
            
               Kesäkuun 29 päivänä 2011 antamassaan tiedonannossa ”Eurooppa 2020 -strategiaa tukeva talousarvio” (5) komissio ehdotti, että nykyisiä toimeenpanovirastoja käytettäisiin laajemmin unionin ohjelmien täytäntöönpanoon seuraavassa monivuotisessa rahoituskehyksessä.
            
         
               (3)
            
            
               Euroopan parlamentin ja neuvoston asetuksen (EU) N:o 1144/2014 (6) mukaisten sisämarkkinoilla ja kolmansissa maissa toteutettavien maataloustuotteita koskevien tiedotus- ja menekinedistämistoimien hallinnointiin liittyy sellaisten teknisluonteisten hankkeiden toteuttaminen, jotka eivät edellytä poliittista päätöksentekoa mutta jotka vaativat korkeatasoista teknistä ja taloudellista osaamista koko hankkeen aikana.
            
         
               (4)
            
            
               Asetuksen (EY) N:o 58/2003 3 artiklan 1 kohdan mukaisesti suoritettu kustannus-hyötyanalyysi (7), jonka tarkoituksena oli arvioida unionin kauden 2014–2020 rahoitusohjelmien tehtävien osittaisesta siirrosta toimeenpanovirastoille aiheutuvia kustannuksia ja hyötyjä, kattoi asetuksen (EU) N:o 1144/2014 mukaisten tehtävien hallinnoinnin. Jotta saataisiin vielä enemmän tehokkuushyötyjä, komissio tarkisti kustannus-hyötyanalyysia ja täydensi sitä komission tasolla toteutettavilla henkilöstön lisävähennyksillä tavoitteenaan varmistaa budjettineutraalius siten, että toimeenpanovirastojen uusista henkilöstöresursseista aiheutuvien menojen kasvu tasataan vähentämällä vastaavia resursseja komissiossa. Tässä otettiin jo huomioon kyseessä olevaan ohjelmaan liittyvien tehtävien siirron edellyttämät resurssit. Kustannus-hyötyanalyysi osoittaa, että antamalla virastolle eräitä maataloustuotteita koskevien tiedotus- ja menekinedistämistoimenpiteiden täytäntöönpanoon liittyviä tehtäviä saataisiin merkittäviä laadullisia ja määrällisiä hyötyjä verrattuna siihen, että kyseisiä osatekijöitä hallinnoitaisiin komission sisällä. Nämä tehtävät vastaavat temaattisesti viraston toimeksiantoa ja tehtävänkuvaa. Virastoon on jo kertynyt pätevyyttä, osaamista ja valmiuksia, joille on suora tarve näissä tehtävissä. Koska virasto on kooltaan suhteellisen pieni, sillä on hyvät edellytykset hoitaa hallinnointitavaltaan samankaltaiseen ohjelmaan liittyviä tehtäviä. Tämän lisäksi hallinnointitehtävien antaminen virastolle lisää unionin toimien näkyvyyttä kyseessä olevalla alalla. Virasto pystyy uusissa tehtävissä hyödyntämään nykyisiä tiedotus- ja julkisuuskanaviaan. Uusien tehtävien myötä se myös hallinnoi suurempia talousarvioita ja kasvavan kokonsa avulla saavuttaa aiempaa suurempia synergiaetuja.
            
         
               (5)
            
            
               Asetuksen (EU) N:o 1144/2014 hyväksymisen ajankohdan vuoksi viraston toimeksianto, sellaisena kuin se määritellään täytäntöönpanopäätöksessä 2013/770/EU, ei kattanut kyseiseen uuteen ohjelmaan liittyvien tehtävien siirtoa.
            
         
               (6)
            
            
               Uudet tehtävät huomioon ottaen viraston nimi olisi muutettava muotoon ”kuluttaja-, terveys-, maatalous- ja elintarvikeasioiden toimeenpanovirasto”.
            
         
               (7)
            
            
               Täytäntöönpanopäätöstä 2013/770/EU olisi sen vuoksi muutettava.
            
         
               (8)
            
            
               Tässä päätöksessä säädetyt toimenpiteet ovat toimeenpanovirastojen komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   Ainoa artikla
   Muutetaan täytäntöönpanopäätös 2013/770/EU seuraavasti:
   
               1)
            
            
               Korvataan 1 artikla seuraavasti:
               ”1 artikla
               Perustaminen
               Perustetaan kuluttaja-, terveys-, maatalous- ja elintarvikeasioiden toimeenpanovirasto, jäljempänä ’virasto’, joka korvaa päätöksellä 2004/858/EY perustetun toimeenpanoviraston 1 päivästä tammikuuta 2014 ja jatkaa sen toimintaa 31 päivään joulukuuta 2024; viraston perussääntöön sovelletaan asetusta (EY) N:o 58/2003.”.
         
               2)
            
            
               Lisätään 3 artiklan 1 kohdan ensimmäiseen alakohtaan d alakohta seuraavasti:
               
                           ”d)
                        
                        
                           sisämarkkinoilla ja kolmansissa maissa toteutettavat maataloustuotteita koskevat tiedotus- ja menekinedistämistoimet.”
                        
                     
         
      Tehty Brysselissä 17 päivänä joulukuuta 2014.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 11, 16.1.2003, s. 1.
   
      (2)  Komission täytäntöönpanopäätös 2013/770/EU, annettu 17 päivänä joulukuuta 2013, kuluttaja-, terveys- ja elintarvikeasioiden toimeenpanoviraston perustamisesta ja päätöksen 2004/858/EY kumoamisesta (EUVL L 341, 18.12.2013, s. 69).
   
      (3)  Neuvoston direktiivi 2000/29/EY, annettu 8 päivänä toukokuuta 2000, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä (EYVL L 169, 10.7.2000, s. 1).
   
      (4)  Euroopan parlamentin ja neuvoston asetus (EY) N:o 882/2004, annettu 29 päivänä huhtikuuta 2004, rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta (EUVL L 165, 30.4.2004, s. 1).
   
      (5)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle — Eurooppa 2020 -strategiaa tukeva talousarvio, KOM(2011) 500 lopullinen.
   
      (6)  Euroopan parlamentin ja neuvoston asetus (EU) N:o 1144/2014, annettu 22 päivänä lokakuuta 2014, sisämarkkinoilla ja kolmansissa maissa toteuttavista maataloustuotteita koskevista tiedotus- ja menekinedistämistoimista sekä neuvoston asetuksen (EY) N:o 3/2008 kumoamisesta (EUVL L 317, 4.11.2014, s. 56).
   
      (7)  Kertomus ”Cost Benefit Analysis for the delegation of certain tasks regarding the implementation of Union Programmes 2014–2020 to the Executive Agencies” (Final report, 19.8.2013).